經數: 一七一八

經名: 妙法蓮華經文句卷第七上

頁數: 九一

上              欄

言善說. 皆是佛法故言眞實. 誠如所言者印

定之旨也. 又從如來復有下. 述其領所不

及. 云何不及. 謂退進橫□亦橫亦□非橫非

□皆不及也. 所以者何. 大雲普覆遍荷淸

□. 大雨俱霑無不□澤. 咸令世間皆得知

見未曾有法. 那忽齊敎止領二乘得益. 不

道人天小草. 是爲退所不及. 菩薩名上

草. 亦名小樹大樹. 敷榮[&FFFF]#茂自他饒益而復

不領. 是爲進所不及. 又十法界同成佛法

界. 那忽止領二乘. 餘八法界都不涉言. 是

爲橫所不及. 又七方便從淺至深皆入眞

實. 餘五方便都不在言. 是爲□所不及. 又

三世利益未曾暫廢. 是爲亦橫亦□所不

及. 夫山川谿谷1(云云). 總言一地. 一地能生

未嘗揀擇攘彼受此. 草木種子皆依於地

更無餘依. 一雲□□無處不密. 一雨一味

不隔枯榮. 普潤旣同普得增長. 如來平等

不可思議. 實不先頓後漸初三末一. 如龍

興慶雲普雨於一切身心不降雨除熱得

淸□. 是爲五乘七方便十方三世平等廣大

甚深博遠不可思議無有差別. 是爲非橫

非□領所不及. 不及之旨非都頓奪. 特以

初心望後心. 未窮極地故云不盡耳. 又

初悟初阿. 亦具後[&FFFF]#功德. 但齊敎之領未

暇進領橫□周遍耳. 又權行大士宜應如

此也. 應述成又二. 長行偈頌. 長行又二. 初

述成開三顯一. 次從汝等迦葉下結歎. 初

有法譬合. 法中又二. 初先擧法王者. 不虛

勸信也. 次於一切法下. 正述開三顯一. 夫人

中              欄

王外無所畏內不二言. 法王亦爾. 衆惡已

盡發言誠諦. 舊云. 述中根不虛. 奬下根信

受. 今言佛法雖多不出權實. 權實之外更

無別法. 而言無量者此意難信. 故擧法王

勸信. 又爲下大雲譬作本. 從於一切法下.

約敎明開權顯實. 從如來觀知下. 約智明

開權顯實. 由二敎顯二智. 由二智. 說二敎.

智敎相成也. 一切法者. 謂七方便橫也. 對

一實爲□也. 若言不爾. 何故二萬億佛所

初發大心. 中間取小. 又流轉五趣. 又十法

界一人尙具. 肉七方便耶. 此法雖多方便波

羅蜜照之. □無不盡. 以隨其類音. 說之

無不逗會. 爲人天說戒善. 爲二乘說諦

緣. 爲三藏說事度. 爲通敎說無生. 爲別

敎說次第開如來藏. 是名述其領開三

也. 從其所說法下. 約敎述其顯實也. 地者

實相也. 究竟非二故名一. 其性廣博故名爲

切. 寂而常照故名爲智. 無住之本立一切

法故名爲地. 此圓敎實說也. 凡有所說皆

令衆生到此智地. 顯實之文灼然如日. 云

何闇2□作餘解耶. 例大品廣歷諸法皆

摩訶衍. 衍卽大乘乘卽實相. 實相卽一切智

地. 上文云唯此一事實指此地也. 餘二則

非眞. 指七方便也. 此約漸頓二敎. 述其開

權顯實也. 從如來觀知一切諸法下. 約智

述開權顯實. 觀一切歸趣. 是能照權也. 究

竟明了者能照實也. 二智所照偏圓兩境通

達無□. 故能說權實二敎. 此擧智釋敎也.

知所歸趣是識藥. 3深心所行是知病. 病

下              欄

藥俱是權法. 權法各有4歸趣. 戒善等近趣

人天. 若作緣義低頭擧手遠趣佛果. 念處

道品等近趣涅槃. 若作福德莊嚴. 汝等所

行是菩薩道遠趣寶所. 乃至六度通別等法.

近遠歸趣途轍不同可解. 又戒善是人天藥.

諦緣度是三乘人藥. 乃至通別等亦可解. 深

心所行有二種. 深心著於依正. 又深心著

所執之法. 著依正者. 起深重十惡障人天

乘. 著所執法. 起四倒三道六蔽四住五住

等. 障諸聖乘. 當知深心病相不同. 權智照

之通達無□. 又於諸法究盡明了者. 實智所

照也. 一切權法無不入實故言究竟. 實智

所知故言了. 佛眼所見故言明. 若此智照

此藥此病. 不照彼藥彼病. 彼智照彼不能

5照此. 種別不同者. 權智照也. 一智遍照

一切藥一切病. 實智照也. 能示衆生如此圓

境智. 故言一切智慧也. 又一切法者. 謂十

法界也. 十法各各相欲不同. 各獲果報歸

趣亦異. 知諸法盡者名知病. 知一切深心

所著. 名知藥. 藥有深淺. 大品云. 如實智知

貪欲心瞋癡心. 以如實智知名知深心. 如

理通達無有障□. 若戒善諦緣度等一切法

藥. 悉用如實智知者. 名通達無□. 又權智

文中. 通達無□者. 約權論實. 實智文中. 又

於諸法諸法者. 約實論權. 二文亘現者. 此

明實是權實權是實權. 當知究竟非權非

實. 非差別非不差別以智方便權有差

別. 悉到智地則無差別. 如地無差別草木

若干若干無若干無若干若干. 又如約心

經數: 一七一八

經名: 妙法蓮華經文句卷第七上

頁數: 九二

上              欄

論法約法論心. 心有諸數法無諸數. 心不

離法法不離心. 無數而數數而無數耳. 權

實亦爾(云云). 從譬如下. 第二譬說. 文爲二.

初譬說. 後復宗稱歎. 1譬有開合. 開爲二.

一差別譬. 譬上述權敎權智. 二無差別譬.

譬上述實敎實智也. 三草二木纖濃不等

故言差別. 一地一雨普載普潤故無差別. 若

觀其末派. 謂各各不同. 若究其根榮[&FFFF]#

非地雨. 內合方便智照七五各異實智往照

終歸一實. 實七五七五一實. 差別無差別.

無差別差別(云云). 差別譬有六. 一土地二卉

木三密雲四注雨五受潤六增長. 初土地譬.

舊總擧三千土地. 別出山川谿谷. 爲五乘

習因. 谷受水多譬菩薩. 谿譬支佛川譬聲

聞. 山高受潤少譬人天乘. 今謂習因應譬

種子受潤增長. 而土地山川雖有受潤. 闕

於種子增長二義. 又下文合譬云. 普遍世界

天人脩羅. 頌偈云. 於諸天人一切衆中. 皆不

以土地等譬習因. 今所不用. 今以大千世

界. 譬衆生世間. 山川谿谷土地. 譬五陰世

間. 世界無別法. 爲山川谿谷土地所成. 衆

生無別法. 爲五陰所成. 土地旣通譬識陰.

山川谿谷譬四陰. 能依草木雖依土地等.

土地等非卽草木. 草木質幹但名草木. 草木

種子更無別名. 但取能生之功名種子. 所

生質幹名草木. 皆2植根於地. 地則本也. 內

合習因習果. 雖依五陰. 五陰非卽因果. 要

依於陰得有習因. 增長成辦名習果. 果因

依陰而起. 則山川土地譬成. 草木種子受潤

中              欄

增長譬悉成也. 又更顯別譬者. 山雖高峻

亦有□隆等五相. 乃至土地雖平. 亦有丘

池等五相. 卽譬五乘五陰. 山高譬菩薩五

陰. 川譬支佛谿譬聲聞. 土地譬天. 谷下譬

人. 一一五陰皆有習因習果所依. 猶如山

川谿谷土地皆爲種子質幹等所依也. 又用

三千大千世界. 譬正因之理通爲一切所依

也. 山川谿谷土地. 譬衆生陰界入果報色心

也. 草木叢林譬衆生習因. 此三法不相離.

習依陰入陰入不出法性. 如草木依山川.

山川依世界(云云). 六文宛然云何作義. 又次

第如此. 云何間□經文. 抄著前後耶. 所生

卉木下. 第二所生卉木譬. 卉是草之都名. 木

是樹之總稱衆草成叢衆樹成林. 治病力用

勝者稱爲藥. 如善法中皆能治惡. 而無漏

善治惑義勝. 下卉木中. 樹林枝□覆3蔭廣

器用大. 故喩二菩薩. 種類若干者. 五乘七善

因果種子故言若干. 卽是種類各有稱謂卽

是名也. 各有體相卽是色也. 密雲下. 第三

密雲譬. 雲有形色覆蔭. 下文有雷聲遠震.

覆蔭譬佛慈悲. 形色譬佛應世. 雷聲譬佛

言敎. 密雲卽三密也. 慈悲卽意密. 形色卽身

密. 雷4聲卽口密. 彌布者遍也. 旣密又遍故

言彌布也. 以慈悲熏應身說法遍十法界.

故言彌布也. 經律異相云. 雲有五色. 靑者

風多赤火多. 黃白地多黑水多. 有四電師. 東

身味南百主西阿竭羅北阿祝藍. 四電□諍

是故有雷. 又水火風地□故有雷. 五事無

雨. 一風起吹. 二火起無. 三阿修羅手接入

下              欄

海. 四雨師淫亂. 五國王不理治. 雨師瞋故

不雨(云云). 一時等注5下. 第四注雨譬. 譬用

口密八音四6辯. 宣7注法雨利潤衆生. 其

澤普洽下. 第五霑潤譬. 法寶普雨七種衆生.

心地所有. 習因種子. 卽生聞慧名爲霑洽.

枝葉根莖者. 信爲根戒爲莖. 定爲枝慧爲

葉. 次第相資故譬此四也. 小根莖等卽人

天信戒. 中根莖等卽二乘信戒. 大根莖等卽

菩薩信戒. 諸樹大小下. 第六增長譬. 更復略

牒明其草木隨分受潤. 習報兩因善法旣

□法雨. 習報兩果各得增長. 稱其種性者.

明施權稱機. 小者不過分. 大者不減少.

卽是七種習報兩因也. 花果敷實者. 習報二

果也. 又云增長卽三義. 稱其種性卽是增長

之由. 由設敎稱機也. 各得增長正明增長.

花果敷榮卽增長之相也. 雖一地所生下. 大

段第二一地一雨無差別譬. 顯於一實也. 此

有三. 一一地所生. 道前心地所生. 終因道

後智地. 二一雲所雨. 一音所宣一乘法門.

開發道中五種善根. 終是一音平等之敎. 三

三草二木[&FFFF]#益不自覺知. 五種善根□佛法

雨隨分增長. 而不自知五種之因皆依一

佛性. 亦不自知五乘之敎皆是大乘. 亦不

自知同歸佛慧. 唯有如來能知也. 迦葉當

知如來下合譬也. 合差別譬爲二. 先正合.

次提譬帖合. 差別譬有六. 今合不次第. 開

譬明機前論衆生. 合譬明應前合如來. 如

來是化主也. 此中第一正合上第三密雲. 亦

兼合第一世界. 此中第二合上第四注雨譬.

經數: 一七一八

經名: 妙法蓮華經文句卷第七上

頁數: 九三

上              欄

此中第三合上第一世界山川谿谷譬. 此中

第四合上第二草木. 此中第五合上第五霑

潤此中第六合上第六增長譬也. 合譬次第

者. 明如來應世則有八音說法. 說法卽有

受化衆生. 衆生聞法各霑道潤. 得潤是同

不無差別增長(云云). 第一合密雲. 先擧佛

身密合雲有形. 後擧佛口密合雲有聲.

如來亦復如是出現於世卽是正合應身出

世也. 如大雲起卽擧譬帖合. 明如來大慈

現身覆育一切也. 以大音聲者. 卽是擧佛

口密. 合雲有聲也. 天人阿脩羅者. 別擧三

善道. [&FFFF]#口密之益也. 卽是三乘根性三十

子. 別[&FFFF]#聲益也. 如彼大雲. 卽是擧譬帖合

雲有聲也. 遍覆大千者. 通擧一切皆是佛子

俱□口密益也. 或時但合五譬. 將普[&FFFF]#世

界下. 兼合世界土地也. 世界卽是國土世間.

天人修羅卽是假名五陰世間. 假名合上世

界. 五陰合上山川谿谷也. 於大衆中而唱

下. 卽是第二合上第四注雨譬. 先標章門.

次勸聽受. 章門有六. 一十號. 謂如來應供

等. 二四弘. 謂未度令度等. 三三達. 謂今世

後世等. 四一心三智. 謂知者具足. 五五眼.

謂見者. 六三業共智慧行. 知道謂意不護.

開道謂身不護. 說道謂口不護. 亦稱爲導

師. 謂知道者等也. 汝等天人下. 勸物聽受.

佛八音詮吐六種法門. 從多爲論勸三善

道. 宜應往聽法也. 爾時無數億種乃至而聽

法. 此中第三合上第一山川譬. 攬果報而

有衆生. 如依山川得有世界等. 百千萬億

中              欄

者. 卽是十法界衆生也. 今正語七方便衆生

差別. 配如上說. 或從汝等天人者. 皆合山

川譬也. 如來于時乃至精進懈怠. 卽是第四

合上第二卉木譬. 舊云. 此文長出不合上.

今明上譬中. 有卉木差別大小不同. 此中明

根有利鈍行有進怠. 正是習因深淺. 與卉

木義同. 豈非合譬而言長出. 于時者. 若論

漸初. 卽是鹿苑初說三乘時. 若論中間處

處得論于1時. 利鈍者. 總判三途因惡果苦.

不能受道名爲鈍. 七種方便聞敎得益. 名

爲利. 別判人天但受果報不肯受道. 名爲

鈍. 三乘根性斷惑出界. 名爲利. 又聲聞觀

生滅. 名爲鈍. 菩薩觀不生滅. 名爲利. 通別

圓(云云). 三途放逸名怠. 人天持五戒十善爲

精. 人天不厭苦爲怠. 二乘怖畏無常爲

精. 二乘貪證不心作佛爲怠. 菩薩志心

佛道爲進(云云). 從隨其所堪至快得善利.

2卽第五合上第五受潤譬. 隨其所堪. 卽是

稱會機宜. 無增減之失. 歡喜得善利. 卽是

各□法潤受益也. 是諸衆生聞是法已. 第

六合上第六增長譬. 現世安隱後生善處者.

卽是報因感報果. 合花敷增長. 亦得聞法乃

至入道者. 卽是習因牽習果. 合上果實增

長. 聞是法已合上增長之由. 現世安隱3正

合增長. 後生善處者. 是合增長之相也. 佛

如大雲普覆一切. 三途亦得霑潤增長. 如

說般若方等明地獄得益也. 又諸經中. 亦

說龍鳥鬼神等聞法得道. 若火滅湯冷. 卽

是現世安隱. 或生天上人中 . 卽是後生善處.

下              欄

於天人中修道. 卽是以道受樂. 若人天聞

法持戒福德扶身. 鬼龍不犯. 卽是現世安

隱. 或天還生天人還生人. 或天人互生. 卽

是後生善處. 生能悟解卽是以道受樂. 二乘

聞法得有餘涅槃. 是現世安隱. 如下文云

是人於所得功德生滅度想. 我於餘國作

佛. 更有異名. 此人於彼國得聞是經. 指

方便有餘之土是善處. 於彼聞經是得道受

樂. 若生身菩薩. 聞盧舍那佛說法得無生

忍. 卽現世安隱. 後生淨滿4世界. 爲法身眷

屬. 卽是善處以道受樂. 離諸障□者 . 卽是現

世安隱. 任力所堪漸得入道. 卽後世以道受

樂. 五乘者. 五戒乘出三途苦. 十善乘出人

道八苦. 聲聞乘出三界無常苦. 緣覺乘出從

他聞法苦. 菩薩乘出內無利智外無相好

苦. 是爲五乘. 問但應以人天爲世間乘餘

是出世間乘. 又佛爲實乘餘是權乘. 又佛

爲果乘餘是因乘. 又應爲三乘. 人天爲下

二乘爲中佛爲上. 又人天名不斷煩惱乘.

二乘名斷煩惱乘. 佛名非斷非不斷乘. 又人

天名不斷. 佛名斷. 二乘名亦斷亦不斷. 又

凡夫賢聖. 非凡非聖. 有空非有非空等乘(云

云). 大論明五善根. 勝□辨四藏. 與三草二

木云何. 人天爲二善. 二乘爲一. 佛菩薩爲

五. 開大合小. 五乘開小合大. 四藏合凡

開聖. 五乘則凡聖俱開. 隨緣不同耳.  如彼

大雲下. 第二提譬帖合六意者. 大雲帖合

第一形聲兩益. 雨於一切帖合第二六章法

門. 卉木叢林帖合第四受化衆生利鈍怠進

經數: 一七一八

經名: 妙法蓮華經文句卷第七上

頁數: 九四

上              欄

習因深淺. 如其種性具足□潤. 帖合第五受

潤得法利. 各得生長帖合第六現世安隱增

長也. 如來說法一相下. 第二合無差別譬.

上開三今合亦三. 但不次第. 一相一味下. 雙

合一地一雨. 所謂下. 雙釋一地一雨. 其有

衆生下. 合上而諸草木各有差別. 所以者何

下. 釋於差別如來能知差別無差別. 一相

者. 衆生之心同一眞如相. 是一地也. 一味者.

一乘之法同詮一理. 是一雨也. 昔於一實

相. 方便開爲七相. 於一乘法分別說有七

敎. 佛知究竟終歸一相一味也. 所謂下. 雙

釋一相一味. 衆生心性卽是性德. 解脫遠離

寂滅三種之相. 如來一音說此三法卽是三

味. 此三相則以爲境界. 緣生中道之行. 終

則得爲一切智果. 故言究竟至於一切種

智也. 合草木差別譬. 如後解不重記. 有時

作三意合. 一無差別意. 合上一地一雨. 二

差別意合上草木差別. 三如來能知釋成兩

意. 無差別者. 謂一相一味. 一相合上一地

也. 解脫相者無生死相. 離相者無涅槃相.

滅相者無相亦無相. 唯有實相故名一相.

一相卽無住本立一切法. 無住無相卽無差

別也. 立一切法卽有差別. 差別如卉木. 無差

別如一地. 地雖無差別. 而能生桃梅卉木

差別等異. 桃2李卉木雖差. 而同是一堅相.

若知地具桃李. 卽識實中有權. 解無差別

卽是差別. 若知桃李堅相. 卽識權中有實.

解差別卽是無差別. 以是義故. 以一相合

上一地譬也. 一味卽是實敎純一無雜. 例

中              欄

一相可解. 解脫者. 無分段變易二邊業縛.

故名解脫相. 離相者. 得中道智慧. 此慧能

遠離二邊無所著. 故名離相. 滅. 相者二邊

因滅得有餘涅槃. 二邊果滅得無餘涅槃. 故

名滅相. 句句例作2差無差別義. 準一相可

解. 究竟至於一切種智者. 若得二邊滅相.

卽是通別二惑盡. 入佛知見. 以一切種智心

中行般若. 初發畢竟二不別故言究竟. 此

卽佛之智慧. 故言一切種智也. 從其有衆

生聞如來法不自覺知者. 卽是明差別義. 從

此下明差別者. 衆生是山川假實之差別.

亦是種子之差別. 如來卽是雲聞法卽是雨.

讀誦修行卽是潤. 功德卽增長. 如此等差別

皆不能知也. 就文爲五. 一衆生不知. 二如

來能知. 三擧譬帖合衆生不知. 四牒前結

釋如來能知. 五釋疑. 其有衆生者. 擧不知

之人. 法謂聞一音之法. 持說者是正明

不知. 持說不同修行各異. 人天作戒善之

解. 三乘作諦緣度解. 解旣不同卽是差別.

所得功德不自覺知者. 明五人雖各[&FFFF]#敎.

不知佛是一味無差別敎. 亦不知七種方

便各各作解. 而各執己解爲實. 此則不知

於權. 亦不識實. 卽是差別不自覺知也. 第

二如來能知. 略減數擧十境合爲四意. 一

約四法知. 二約三法知. 三約二法知. 四

約一法能知. 約四法者. 謂種相體性. 種者

三道是三德種. 淨名云. 一切煩惱之□爲如

來種. 此明由煩惱道卽有般若也. 又云. 五

無間皆生解脫相. 此由不善卽有善法解

下              欄

脫也. 一切衆生卽涅槃相不可復滅. 此卽

生死爲法身也. 此就相對論種. 若就類論

種. 一切低頭擧手悉是解脫種. 一切世智三

乘解心卽般若種. 夫有心者皆當作佛卽法

身種. 諸種差別如來能知. 一切種3□是一

種. 卽是無差 別. 如來亦能知. 差別卽無差別.

無差別卽差別. 如來亦能知. 相體性. 約十法

界十如中釋. 若論差別卽十法界相. 若論

無差別卽一佛界相. 差別無差別如來能知.

差卽無差無差卽差. 如來亦能知. 體性例然

可解. 從念何事下. 約三法明如來能知.

三法者卽是三慧. 仍有三重. 一三慧境. 二三

慧體. 三三慧因緣. 念何事是明三慧用. 念

取於所念之事. 卽是三慧境. 從云何念者.

念是記錄所聞之法. 正是念慧之體也. 從以

何法4念下. 卽是三慧取境聞法是其因緣.

又三慧境5境智因緣合故. 得有三慧法. 復

名因緣也. 如此三乘三慧. 昔謂境體因緣

有異. 卽是差別. 若入圓妙三慧. 卽無差別.

此有差別無差別如來能知. 又差卽無差. 無

差卽差. 如來亦能知. 從以何法下. 約二法

明如來能知. 以何法卽是因. 得何法卽是果.

五乘之因各得其果. 卽是差別. 衆生如佛如.

一如無二如. 唯是一因一果. 卽無差別差別

無差別. 如來6亦能知. 差卽無差無差卽差.

如來亦能知. 從衆生住於種種之地. 是約一

法如來能知. 七方便住於七位. 故言種種

之地. 此卽差別. 如來用如實佛眼見之. 如

衆流入海失於本味. 則無差別. 隨他意語

經數: 一七一八

經名: 妙法蓮華經文句卷第七上

頁數: 九五

上              欄

以智方便而演說之. 則如來能知差別. 其

所說法皆悉到於一切智地. 則如來能知無

差別(云云). 從如彼卉木下. 第三擧譬. 帖合

衆生不知也. 從如來知是下. 第四牒前總

結能知也. 一相一味等. 如前釋. 一相一味

解脫離滅等. 爲緣分別. 卽是一中無量. 究竟

涅槃終歸於空. 卽是無量中一. 此是牒前重

釋無差別也. 何者. 一相一味解脫離滅. 若

是二乘法體. 猶是差別言宣. 今作大乘究竟

涅槃終歸於空. 卽通無差別. 究竟涅槃結前

諸句皆非二乘有餘無餘. 乃是究竟涅槃也.

常寂滅相者. 結諸句非是小乘寂滅. 乃是常

住寂滅. 上文云. 諸法從本來常自寂滅相. 卽

此義也. 終歸於空者. 非是陸斷之空. 乃是中

道第一義空. 鄭重抵掌簡實異權. 舊云終

歸於空者. 雖復神通延壽無量示現復倍上

數. 壽盡終歸陸斷. 故言終歸1空. 此苦佛苦

經那可言. 光宅云. 終歸入有餘. 捨無常身

智也. 有人難此解.  若爾與二乘何異. 經文

擧兩究竟. 初究竟至於一切種智. 此擧智

果對二乘智非究竟. 二擧究竟涅槃常寂

滅相終歸於空. 此擧斷對二乘斷非究竟.

究竟之文. 知非小乘空也. 龍印云. 大涅槃

空無法相無煩惱故名空. 終歸常住第一

義空. 忠師云. 終歸第一義空智慧. 有人云.

佛果□累故言空. 注者云. 空有洞遣乃名

空. 古諸師皆不作小解. 光宅何意獨然. 佛

知是已觀衆生下. 第五斷物疑. 佛昔旣知始

末皆一. 何不鹿苑卽爲說實. 釋云. 觀衆生

中              欄

心欲. 隨三悉檀而將護之. 恐其誹謗故不

卽說也. 汝等迦葉下. 第二復宗稱述欲釋

疑. 疑者. 聞佛無量功德. 謂四弟子齊敎領

解何必是實. 故佛稱述雖未及佛地齊敎

不虛也. 亦是引發下根. 令同得悟. 文爲

二. 初述二釋. 先歎希有者. 凡夫有反復聞

能得益. 菩薩是已事解不多奇. 無爲正位

能捨證入實甚爲希有. 能知隨宜說法述

能領開三. 次言能信受. 卽述其領顯一. 所

以者何釋述意. 明佛於一道說三深玄

難解而汝能信也. 私謂. 前文云如來復有

無量功德汝等說不能盡. 後文云汝等甚爲

希有者. 佛恩普被猶如雲雨靡不覆潤. 佛

恩普載猶如大地靡不生成. 豈有爲一機

一方. 而已. 故言汝等說不能盡. 佛恩雖普

衆生日用不自覺知. 如三草二木値根乎

地[&FFFF]#潤乎雨而不能知. 汝等能知始終十

恩甚爲希有. 未度令度等. 述其知佛四弘誓

恩甚爲希有. 衆生現世安隱後生善處以道

受樂. 述其知大慈與樂恩甚爲希有. 旣聞

法已離諸障□任力所能漸得入道. 述其知

大悲拔苦恩甚爲希有. 輪王釋梵是小藥草.

述其知勸善除熱惱恩甚爲希有. 知無漏

法能得涅槃及緣覺證是中藥草. 述其知除

諸熱見愛恩甚爲希有. 上草小樹是爲恥

小[&FFFF]#大. 述其知遮醜之恩甚爲希有. 大樹

是述其莊嚴之恩甚爲希有最實事一地一

雨. 述其知付財坐座身心財法自在安樂

之恩甚爲希有. 佛述其差別歎者. 歎十恩

下              欄

文盡. 若述其無差別歎者. 卽是一大恩也.

偈有五十四行半. 頌上開顯. 開顯有法譬.

今皆頌. 初四行頌法說. 次五十行半頌譬

說. 法說復二. 先擧法王二則開顯.  今初半

偈頌法王不虛. 下三行半頌開顯. 上文二敎

二智今亦具頌. 初一行半頌二敎. 後二行頌

二智.  初隨衆生下半行頌權敎. 次如來尊重

下. 第二一行頌實敎. 次有智若聞下一行. 頌

釋權智. 後是故迦葉下一行. 頌釋實智. 隨

種種緣說種種2敎. 悉爲令得大乘正見. 自

此之前皆名邪見也. 此頌是如來四悉檀

意. 破有法王卽對治意. 隨衆生欲卽世界意.

智聞信解疑悔永失是爲人意. 令得正見第

一義意. 三悉檀卽頌上以智方便而爲演說.

令得正見頌上到一切智地(云云). 迦葉當知

譬如下五十行半. 頌上譬說. 初十行半頌開

譬. 次四十行頌合譬. 上開二譬. 今初九偈半

頌差別譬. 次一行頌無差別譬. 上差別有

六. 今亦頌六. 而不如長行開譬. 如合次

第也. 初三行頌第三雲譬. 其雨普等下. 第

二一行頌第四注雨譬. 次山川險谷下. 第三

一句. 頌第一土地山川譬. 次幽邃下. 第四二

句. 頌第二卉木譬. 次大小諸樹下. 第五兩行

三句. 頌第五受潤譬. 一切諸樹下. 第六二

行. 頌第六增長譬. 雲譬應身. 應身隨智慧

行故言慧雲. 能具十二部法故言含潤也.

若應身不說法. 如須扇多多寶者. 此雲不

含潤也. 身放大光如電耀. 口震四辯如

雷聲也. 九十五種邪光不現故言掩蔽. 除

經數: 一七一八

經名: 妙法蓮華經文句卷第七上

頁數: 九六

上              欄

九十八種惱熱. 如地上淸□也. 如可承攬

者. 應身降世似同三有. 有心往取實不可

得也. 八音四辯宣注法雨. 四方俱下一時俱

聞. 亦云四等也. 凡有心者皆□利潤. 故言

率土充洽也. 此則成上. 又成下山川譬也.

山川險谷一句. 頌第一土地. 卽是七方便衆

生五陰. 今□法雨身口柔軟. 如土地得澤

也. 幽邃所生者. 是頌上第二衆生習因差別.

譬衆生久遠所1植習因隱在陰界入內故

言幽邃. 今□法雨悉得開發故言所生. 百

穀語通取五穀. 譬五乘能生百善也. 甘[&FFFF]#

菴2萄譬定慧. 乾地普洽譬未信者令信也.

餘譬如文. 如其體相性分大小下一行. 頌第

二無差別譬. 上文有三. 此中略不頌一地.

而所生兼之. 初二句頌所生所潤. 次一句頌

能潤. 則是頌無差別也. 而各滋茂頌差別

不自知也. 佛亦如是出下四十行. 頌第二

合譬. 初三十五偈頌合差別. 次如是迦葉下

五行. 頌合無差別. 上合差別譬. 前正合後

譬帖. 今頌亦先合. 次便擧譬帖. 初一行頌

合雲譬. 上兩句以身合雲. 下兩句擧譬帖

合. 次旣3出下. 第二有八行半. 頌第二合雨

譬. 上先標章門. 次勸聽受. 旣出下三行略

頌十號. 次一行半頌四弘. 六章門中. 但頌

二章也. 充潤一切下一行半. 是頌四弘誓.

諸天人下第二四行頌勸聽受. 我觀一切下.

第三四行. 頌第三合上山川譬. 山川譬七

種五陰衆生. 如雨注不擇谿谷. 佛平等說

故無彼此. 有機爲此無機爲彼. *植善爲

中              欄

愛憎逆爲憎. 佛事爲自魔事爲他. 應初爲

來應後爲去. 入實爲坐出權爲立. 佛觀

衆生爲若此. 卽是等雨山川之意. 頌上無

4數億種衆生5來至佛所而聽法也. 貴賤上

下下. 第四二行. 頌6上第7四如來于時觀是

衆8生合第二所生草木叢林. 貴賤乃至利

鈍. 約七方便傳傳作之也. 一切衆生聞我

法者下. 第五十一行. 頌上種種無量皆令歡

喜合受潤譬. 文爲三. 初一行總明受潤. 次

或處人天下. 第二七行別明受潤. 次三行結

所潤能潤. 有人解. 人天爲小草. 二乘爲中

草. 外凡爲大草. 內凡爲小樹. 初地至七地

爲大樹. 有人以內凡爲大草. 初起至七地

爲小樹. 八地爲大樹. 有人以三十心爲大

草. 初地至六地爲小樹. 七地去爲大樹. 然

三草二木佛自合喩明文朗然. 云何師心反

佛違經耶. 就別受潤中文爲五. 初一行人

天俱未斷惑合爲小草. 次知無漏法下. 第

二二行明二乘. 俱有斷證合爲中草. 次心

世尊處下. 第三一行明六度. 志心作佛化

他. 勝二乘獨爲上草. 次又諸佛子下. 第四

一行半明通敎. 已斷通惑誓扶餘習涉有

化他. 望下爲優比上爲劣. 故名小樹. 次

安住神通下. 第五一行半明別敎. 自行化他

高廣爲勝. 故名大樹. 約三菩薩各作三樹.

六度約三僧祇. 通敎約七八九地. 別敎約

三十心. 佛平等說下. 第三三行. 結所潤能

潤又二. 初一行半. 擧譬帖釋所受潤. 雖明

七種七種爲少如海一滴. 佛以此喩一行

下              欄

半. 明能潤佛智多如海也. 我雨法雨下八行

半. 頌第六諸衆生聞此法已合歡喜增長譬

又二. 前兩行總頌增長又二. 初一行總頌

增長. 次一行擧譬帖釋. 次諸佛之法下六行

半. 別明增長爲四. 初一行半. 明人天增長.

普得具足. 是頌現世安隱. 漸次修行. 是頌

後世以道受樂. 次聲聞下. 第二一行半頌二

乘增長. 住最後身有二解. 一云. 二乘此身若

不値佛. 身未必無後. 由見佛故成最後

身. 卽是增長義. 二云. 二乘得有餘涅槃住

最後身. 得佛五味調熟得入法華. 聞大乘

得解卽是增長. 若諸菩薩智慧堅固下. 第三

一行半. 是通敎增長. 堅固是體法慧. 了達三

界是斷惑盡. 復有住禪下第四二行. 是別敎

增長(云云). 問一雲一雨. 與一音同異. 答下地

以一音. 令他聞一法. 佛以一音隨類各

解. 今一雲一雨. 正是隨類之一音也. 有人解.

法身不二名一. 從法身出音故言一音. 有

人言. 一時□出衆聲故言一音. 有人言. 五

音之中隨用一音. 大論明一音報衆聲. 不

言□出. 亦不言是法身出音. 毘婆沙言. 佛

以一音說四諦. 五人聞人語. 八萬諸天聞

天語. 地獄夜叉各聞同其語. 唱告至梵天

是爲梵音. 亦是佛報得淸淨音聲最妙號爲

梵音. 若報得梵音. 則人所不聞聞亦不解.

如是迦葉下第二五行. 頌上無差別譬. 又爲

二. 前一行半. 頌無差別之差別. 後三行半.

頌差別無差別. 譬如大雲如一味雨. 卽頌

合上一味雨無差別也. 潤於人華各得成

經數: 一七一八

經名: 妙法蓮華經文句卷第七上

頁數: 九七

上              欄

實. 卽是頌上差別也. 次迦葉當知以諸因緣

下. 卽是明權權卽差別. 合上所生也. 今1當

爲2汝者卽是顯實. 實卽無差別. 合上一地

也. 非滅度者未度變易也. 獨言二乘者.

爲其保證强也. 人天不計果爲涅槃. 菩薩

不中間取證也. 是菩薩道者. 菩薩行道亦

須斷通惑. 汝已斷盡卽是菩薩道. 法華論

謂. 發心退已3還發. 前所修善不滅同後得

果. 二乘智斷是菩薩道者. 二乘執其果故.

斥言是菩薩道. 道卽因也. 問菩薩亦有果.

信解云. 得道得果. 大品云. 有法是菩薩

道. 無法是菩薩果. 何故不言是菩薩果. 答

此義亦應得. 今言若道若果皆是佛因. 因卽

是道也

釋授記品

梵音和伽羅此云授記. 諸經破受記. 淨名云.

從如生得記. 從如滅得記. 如無生滅則

知無記. 思益云. 願不聞記名. 大品云. 受記

是戱論. 今經云何. 答若見有記記人此見

須破. 菩薩誓記此記須與. 世諦故記第一

義故無. 四悉適時如下說. 若通途記如法師

品初. 若別與記如三周4後說. 若正因記如

常不輕. 若緣因記如法師品十種供養. 若了

因記如授三根人. 若正因記則廣. 若緣了記

則狹. 或遲記或速記. 或佛記如此文. 或菩薩

記如不輕. 雖無劫國之定亦得是記. 復懸

記如化城品未來弟子是也. 他經但記菩

薩不記二乘. 但記善不記惡. 但記男不

記女. 但記人天不記畜. 今經皆記. 若首

中              欄

楞嚴有四種記. 今經具之. 未發心與記. 如

常不輕品. 發心現前無生. 三周記是也. 瓔珞

第九八種授記. 己知他不知. 衆人盡知已不

知. 己衆俱知己衆俱不知. 近覺遠不覺. 遠

覺近不覺. 俱覺俱不覺. 己知他不知者. 發

心自誓未廣及人. 未得四無所畏. 未得善

權故. 衆人盡知己不知者. 發心廣大得無畏

善權故. 皆知者. 位在七地無畏善權得空

觀故. 皆不知者. 未入七地未得無著行

(云云). 遠者不覺者彌勒是也. 諸根具足不捨

如來無著之行故. 近者不覺. 此人未能演

說賢聖之行. 師子膺是也. 近遠俱覺者. 諸根

具足不捨無著之行. 柔順菩薩是也. 近遠俱

不覺者. 未得善權不能悉知如來藏. 等行

菩薩是也. 餘經又云. 近知者從現佛得記

也. 如彌勒等. 遠知者. 不從今佛從當佛

得記. 如佛語弊魔彌勒當與汝記. 近遠俱

知者. 今當佛俱與記也. 近遠俱不知者. 今當

佛俱不記也. 元諸佛本爲大事因緣出世.

令衆生開示悟入佛之知見. 今大事已顯.

佛已說竟衆生已入. 暢佛本懷衆生願滿法

應與記. 如父遇子豈不付財. 又行人無量

世行願願在今佛. 文云. 其本願如此故獲

斯記. 此兩緣是世界悉檀故記. 又二乘聞經

改小入大圓因已足. 因必招果故如來與

記. 時衆咸知發願. 願爲生身法身內外眷

屬. 或願但生彼土饒益衆生. 此兩是爲人

悉檀與記. 又授二乘記. 破欲退5大入小

菩薩. 何者. 若定有二乘可退爲小. 今無二

下              欄

乘何所可退. 又破欲發二乘心者. 彼證自

捨我何爲取. 又破未改小者則便改小. 將

證小者卽不取證. 此四對治悉檀與記. 又

無生現前. 必由實解開佛知見不謬. 又明

了佛性故與受記. 小乘入實決定作佛. 若

爾一切衆生亦有佛性. 何不與記. 然衆生

但正無緣. 今聞經信解緣正具足. 開佛知

見知佛性. 見佛法見佛性. 此兩第一義悉

檀與記. 此四記攝上諸受記盡. (云云). 授記亦

云受記受決受6[&FFFF]#. 授是與義受是得義記是

記事. 決是決定[&FFFF]#是了[&FFFF]#. 中根人聞法譬二

周開三顯一. 具足領解如來述成. 雖自知作

佛. 而時事未審. 若□佛誠言授其當果劫

國決定近遠了[&FFFF]#則大歡喜. 今從佛授與得

名. 故言授記品. 此文是譬說第四段. 上三

段皆以譬喩說之. 此中授記亦用譬喩. 論

記何意無第五段. 一解云. 指上指下略不

論耳. 又云. 草喩中明一切受潤各得增長.

審知四衆皆獲利益. 經家略不出耳. 文爲

二. 一正與中根授記. 二許爲下根宿世之

說. 初又二. 先授迦葉次授三人. □有長行

偈頌. 迦葉長行中有六. 一行因. 二得果. 三

劫國名字莊嚴. 四壽命. 五正像久近7如文.

六國8淨. 三弟子中復二. 一請記二與記. 請

記中七偈. 初一行正請. 次二行半開譬. 次二

行半合譬. 次一行結三人記. 各有行因得果

劫國壽命法住數量. 悉如文. 從我諸弟子

下二行半. 許爲下根更說宿世. 此人已聞

法譬. 復見上中受記. 而猶疑不了深生愧

經數: 一七一八

經名: 妙法蓮華經文句卷第七下

頁數: 九八

上              欄

恥. 欲增進其道. 先許總記更說宿緣(云

云)1◎

妙法蓮華經文句卷第七上

妙法蓮華經文句卷第七下

天台智者大師說

◎2釋化城喩品

化者神力所爲也. 以神力故無而□有. 名

之爲化. 防非禦敵稱之爲城. 內合二乘

涅槃者. 權智所爲也. 以權智力無而說有

用敎爲化防思禦見. 名爲涅槃. 蘇息引入

實未究竟而言滅度. 權假施設故言化城.

喩如前說. 此是因緣釋也. 約敎者. 若三藏義

者. 於涅槃生安隱想生滅度想. 若通敎二

乘與三藏同. 菩薩不爾. 釋論云. 如父過險

一脚入城一脚門外憶妻子故從城入險.

誓願扶餘習入生死. 而不以空爲證也. 別

敎不道城如化. 用城防險. 從城門徑過.

將城作方便斷見思惑. 不道此爲極也.

圓敎知無賊3病亦不須城. 故言化城也.

今是圓敎意. 故題爲化城喩品也. 本[&FFFF]#觀心

不記. 問此品說因緣事下根得悟. 應名宿

世品. 答品初廣說因緣. 末則結譬化城. 若

從前應稱宿世. 經從末故言化城. 又上根

疑薄. 但取道樹三七思惟. 以明機緣. 中根疑

濃加以譬喩. 探取二萬億佛所敎無上道.

以爲機緣. 下根疑復厚. 則明宿世久遠機

中              欄

緣. 若從宿世之始. 明久遠因緣. 語其中間

言其化城. 明其究竟言其寶所. 經家處中

標品. 收得初後從此義便. 故言化城品. 問

化城是權寶所是實. 何意棄實從權. 答由

知城是化. 則知寶所是實. 故標化不失實

也. 此段三品經文. 例前應四. 但領解述成

皆在授記段中. 何者若不領解. 安得授記

述成. 故兼得二意. 又領解述成得記. 或前後

不定. 領解或默念發言不同. 其文少不足

分品. 但入他段中. 此品正說因緣. 後兩品

授記. 初又二. 一先明知見久遠. 二明宿世

結緣. 如來三達遠明如見今日. 所引往事

決定不虛. 然後說宿命也. 此二各有長行

偈頌. 初長行有三. 一出所現事. 卽是好成

大相大通勝佛也. 二擧譬明久遠. 三結見

昔如今(云云). 偈有七行頌前三義. 如文. 佛

壽五百四十下. 正明結緣. 又爲兩. 初結緣

由. 二正結緣. 由中又兩. 遠由近由. 遠4由又

二. 一大通智勝佛成道. 二十方梵請法. 成道

爲五. 一佛壽長遠. 其佛本坐下. 第二成道前

事. 但諸佛道同爲緣事異. 釋迦苦行六年. 草

生Ｃ□至□不覺. 諸天哭喚動地不聞移

坐得道. 彌勒卽出家日得道. 彼佛十劫猶

不現前. 非根有利鈍. 道有難易. 緣宜奢

促應示長短耳. 三諸比丘大通過十小劫

下. 明正成道. 四其佛未出家下. 明成道後

眷屬供養. 五爾時十六王偈[&FFFF]#下. 明請轉

法輪. 第一文易解. 第二成佛前事有二. 一

佛坐道場所經時節. 二諸天供養. 佛告諸

下              欄

至得三菩提時下. 第二諸梵請文爲二. 一

威光照動. 二十方梵請. 初威光者. 過去因果

經云. 薩婆悉達處胎時. 三千國土朗然大光.

日月所不照處大明. 其中衆生各得相見.

初成道時亦如是. 朝爲色天中爲欲天□

爲鬼神說法. 夜亦如是. 觀解忽生衆生者.

心性本淨陰入界覆5之則闇. 若修觀慧本

性理顯. 又兩山是二諦. 其6間是中道. 日月

光是二智. 佛光是中道. 無分別智光. 照本有

三諦洞明也. 爾時東方下. 第二十方梵. 文爲

二. 先九方後上方 九方爲四. 一東二東南

三南四總明六方. 前三方梵文各有七. 一[&FFFF]#

瑞二驚駭三相問決四尋光見佛五三業供

養六請法七默許. 皆如文. 上方梵止有六.

世尊卽說故無默許. 舊云東東南請小. 七方

請大. 上方請小大. 若釋論明梵本請大. 佛

雖說小未遂所請. 若說般若猶酬梵請

耳. 若依方便品文梵王請大. 然佛法道同

不應偏請. 但經論存略. 諸師偏據耳. 又如

今佛自始至終. 具轉五味法輪. 一一皆酬

梵請. 彼亦應然. 初十六子請轉滿敎. 如今

佛說華嚴. 東東南二方請轉半敎. 如今佛

說三藏. 後七方請轉對半明滿. 如今佛

說方等. 上方梵請帶半明滿. 如今佛說般

若. 後十六子請廢半明滿. 如今佛說法華

醍□敎也. 今古節目文義相應. (云云). 爾時大

通7智受十方下. 結緣近由. 由佛受請說法.

故後得覆講正作結緣. 文爲二. 一先轉半

字法輪. 二諸子請轉廢半明滿字法輪. 初

經數: 一七一八

經名: 妙法蓮華經文句卷第七下

頁數: 九九

上              欄

爲三. 一受請二正轉三聞法得道. 此中應

說三乘如序品文. 而今不說者正爲下根.

論結緣開顯等. 略不言六度耳. 三轉者. 謂

示勸證(云云). 亦將三轉對示敎利喜. 示卽示

轉. 敎卽勸轉. 利喜卽證轉也. 亦對見諦思惟

無學也. 爲聲聞三轉. 爲緣覺再轉. 爲菩

薩一轉. 何故爾. 由根利鈍此一往說耳. 通

方例皆三轉. 何故三轉. 諸佛語法法至於三.

爲衆生有三根故. 大論及婆沙悉作此說.

問初爲五人. 云何作三根耶. 復有八萬諸

天. 何故無三根. 爲生三慧三根三道故. 十

二行者. 一約四諦敎. 二約十六行. 敎十二

者. 卽示勸證是也. 行十二者. 三轉皆生眼智

明覺. 又敎十二爲能轉. 行十二爲所轉. 十

二行是輪. 十二敎非輪. 若作二輪義. 眼智

明覺者. 約四十八法. 開此四心成十六心.

譯苦法忍爲眼苦法智爲智比忍爲明比智

爲覺. 餘三諦亦爾. 故成十六心. 三根人各

得十六心. 故成四十八行也. 十二諦是敎法

輪. 十二行是行法輪. 敎輪則能轉唯是一權

智. 所轉則有十二敎也. 若行法輪能轉之敎

有十二. 所轉之行亦十二. 或通三人或約

一人. 今就見諦道三人. 利根聞示轉. 卽生

眼智明覺. 三人合擧故言十二行也. 所不

能轉者. 沙門不聞尙不1能知. 何肉能轉.

支佛雖悟口不能說. 婆羅門雖聞其名. 不

解其理. 魔梵亦爾. 夫轉者. 轉此法度入他

心. 令彼得悟破六十二見. 乃名轉法輪. 爲

無此義魔梵等所不能轉也. 有解大乘四

中              欄

諦. 次轉二諦次轉一諦次轉無諦. 皆是卷

舒之意. 小乘四諦. 以生滅爲體. 大乘以無

生爲體(云云). 十二因緣者. 還是別相細觀四

諦耳. 約苦集卽有無明老死. 約道滅卽

有無明滅乃至老死滅也. 又三人通觀十二

緣. 二乘生滅十二緣. 爲菩薩無生十二緣.

無生十二緣. 本不生今不滅. 相生則相生傳

傳滅. (云云). 又三乘亦通論四諦. 二乘有量四

諦. 爲菩薩無量四諦. 又六度亦通三人. 大

品發趣品云. 阿羅漢支佛. 因六波羅蜜至彼

岸. 攝大乘云. 凡夫二乘皆有六度. 但不同

耳. 若爾應俱名波羅蜜. 然二乘行到涅槃彼

岸亦稱波羅蜜. 但不能到佛道彼岸. 比菩

薩異耳. 阿毘曇有六足. 2六足卽六度. 寶雲

經明三乘毘尼(云云). 第三聞法得悟者. 初少

中多. 不受者不受四見. 悟初果3也. 得解

脫者. 脫子果兩縛. 得無學也. 深妙定者卽

俱解脫也(云云). 爾時十六4王子皆出家下. 第

二重請滿字法輪. 文爲七. 一出家二請法三

所將亦出家. 四佛受請五時衆有解不解. 六

時節七說已入定. 諸根者六根也. 六根淸淨

故言通利. 又六根互用故言通. 入佛境界

故言利. 智慧明了者. 開示悟入也. 彼佛初

說圓頓. 諸子大乘功德悉皆具足. 愍諸方便

重請佛開權顯實也. 聲聞皆已成就者. 明其

障除機動. 是故爲請. 我等志願如來知見者.

此法華經但明佛之知見. 唯志於此. 卽正請

滿字廢半之文. 明顯若此也. 過二萬5劫者.

上開三旣久. 不容中間無事. 望下文意二

下              欄

萬劫中. 必說方等般若. 文云. 說六波羅蜜

及諸神通事. 般若是行神通是事. 諸方等經.

多明不可思議事行也. 頌中又云分別眞實

法. 卽是大品明實相般若意也. 十六沙彌信

受. 及二乘卽信得解者. 其餘千萬皆生疑

惑. 是不解衆. 此不解衆卽與十六子. 結法

華之緣者也. 第七明說法已入定6此正是

結緣之近由. 由佛入定不出. 諸疑惑衆無

所諮問. 十六於後爲不解者. 覆講說經也.

文中明入定處所. 卽是靜室. 正入定卽是住

於禪定. 入定時節卽是八萬四千劫. (云云). 是時

十六菩薩知佛入室下. 第二正結緣. 就此有

二. 先法說結緣. 次譬說結緣. 就法說有三.

第一明昔日共結緣. 第二明中間更相値遇.

第三明今還說法華. 第一有四. 一者知佛

入定. 二者王子覆講. 三者衆得利益. 四佛從

定起稱歎菩薩由佛入定所以得說. 佛知

一化將畢不復熟此段之人. 故令王子共

其結緣. 又知此等必由王子究竟得度. 所

以入定久而不出也(云云). 是十六沙彌下. 第

一知佛入定. 各升法座下. 第二覆說法華.

一一皆度下. 第三說法利益. 皆發菩提心故

云度. 若初發心時誓願當作佛已過於世

間. 卽是度七方便彼岸義也. 大通智勝過八

萬下. 第四佛從定起稱歎勸信. 此中復二. 一

正稱歎菩薩. 二汝等皆當下勸物親近. 勸

物親近中7又二. 先勸親近. 次所以者何下.

第8一釋勸意. 佛告9諸比丘是十六下. 第二

明中間常相[&FFFF]#値. 逢値有三種. 若相[&FFFF]#遇常

經數: 一七一八

經名: 妙法蓮華經文句卷第七下

頁數: 一○○

上              欄

受大乘. 此輩中間皆已成就不至于今. 若

相逢遇遇其退大仍接以小. 此輩中間猶故

未盡. 今得還聞大乘之敎. 三但論遇小不

論遇大. 則中間未度. 于今亦不盡. 方始

受大乃至滅後得道者是也. 問如上塵數多

許時節. 今始得羅漢. 當知無生法忍何易

可階. 答一云. 大聖善巧依四悉檀作如是

說. 或說佛道長遠. 或說佛易得. 對治厭道

長者說短. 於道生輕易想者說長. 或爲

發生宿善. 或隨世間所欲. 或爲聞說長

短卽得入第一義. 當知言如許劫方今得

羅漢者. 此是權行四悉檀. 引諸實行令入

道耳. 諸比丘我今語汝彼佛下. 第三明今日

還說法華. 此文復二. 先會古今. 後明還說

法華. 先會古今復二. 一結師之古今. 二會

弟子古今. 十六沙彌是古. 八方作佛是今也.

諸比丘我等爲沙彌各各下. 次會弟子復二.

一會現在二會未來. 現在復四. 一不退者

住三菩提也. 二此諸衆生退轉者今住聲

聞. 三所以者何下. 釋退住意. 四爾時所化無

量下. 正結古今也. 及我滅度未來下. 第二

會未來弟子. 復二. 一正會. 二我滅度後復有

下釋疑. 疑者云. 現在者. 得聞佛說法華得

入一道. 可是結緣之流. 未來者. 不聞法

華而入滅度. 此豈能捨小得入一乘. 釋云.

雖滅度之終會得聞. 我於餘國作佛得聞

是經. 餘國者. 三乘通敎有餘國也. 除諸如來

方便說者. 斷疑也. 三是方便說. 其實無三

也. 諸比丘若如來下. 第二正明今日還說法

中              欄

華. 就此復三. 一時衆淸淨. 二正說法華. 三

釋前開三意. 涅槃時到者. 諸佛出世敎道將

畢之時. 卽說此經. 如迦葉佛日月燈明等.

說此經竟卽入涅槃. 釋迦說法華竟仍唱

當滅. 衆又淸淨者卽斷德也. 信解堅固者.

信卽四不壞信. 解卽無漏正解. 了達眞諦

具諸禪定. 此智斷立也. 爾時堪敎大道. 聞

必信受也. 復次衆又淸淨者. 得三藏敎益[&FFFF]#

難也. 信解堅固者. 於方等敎心相體信也.

了達空法聞般若敎說法. 於空法中心得

了達. 卽轉敎意也. 便集諸菩薩下. 正說法

華. 集菩薩是聚親族等. 是說此經也. 上

釋親族法身大士影嚮衆. 以此文驗之其

義明也. 集諸菩薩是會親族. 及聲聞衆是命

其子也. 比丘當知如來方便下. 釋開三意

也. 若世無二乘得滅度者. 何故如來前說

權敎. 釋云比丘當知如來方便. 深知衆生

有小性欲著於五塵弊於五濁. 故先說三

令破蔽[&FFFF]#難. 後說一也. 譬如五百下第

二譬者. 有開有合開譬爲二. 第一導師譬.

譬上覆講共結大緣. 卽擬火宅之總譬方便

之略頌也. 第二將導譬. 譬上中間相遇今還

說法華也. 若中間相逢從我聞法皆爲三

菩提者. 不爲此人設譬. 若中間相逢于今

有住聲聞地者. 正爲此人設第二譬也.

卽擬火宅之別譬方便之廣頌. 就初導師譬

其文有五. 卽擬火宅總譬方便略頌中之六

意也. 一五百由旬譬. 譬上未度之衆樂著諸

有論□處所. 卽擬火宅中其家廣大三界無

下              欄

安方便品安隱對不安隱處之意也. 二險難

惡道譬. 譬上未度之衆煩惱垢重於如來智

慧難信難解. 卽擬火宅中火起方便品安

隱對不安隱之法也. 三若有多衆譬. 正譬

上百千萬億種皆生疑惑不解之衆1生也.

卽擬火宅中三十子五百人方便中知衆生

性欲意也. 四欲過此道至珍寶處譬. 舊不取.

今取此譬譬上覆講法華. 擬草喩中一味雨

火宅中唯有一門方便品宣示佛道意也. 五

者一導師譬. 譬上第十六王子也. 卽藥草中

密雲火宅中長者方便中2我今亦如是意也.

問此中作譬. 那不作父子相失長者驚入火

宅不虛等名耶. 答凡作譬名各逐義便. 上

取機感有無. 故言父子相失父子相見. 若

取感始應機赴機. 故言驚入火宅. 此中明將

導衆人世世相値. 那得言相失. 先久結緣

那得言始應. 爲此義故不作相失驚入名

耳. 而其意則通. 問何故不作不虛譬. 答上

來已二十二番. 開權顯實其義已影. 不虛本

欲勸信. 下根信在不久故不須也. 五百由

旬者. 基師三界結惑爲三百. 七地所斷習氣

爲四百. 八地已上所斷無明爲五百. 今謂

非正別義. 又非三乘通義. 又有家云. 流來

生死變易生死. 中間生死分段生死. 但取三

種開爲五百不取流來. 流來是有識之初

反源之始. 故不說之. 有人難此云. 勝□云.

因五果二. 果二者. 謂分段變易. 因五者謂

五住. 語果旣別開流來與中間. 語因亦應

更廣五住. 無據不可用. 大論明肉身菩